CELEX: C2004/300/100
Language: sk
Date: 2004-12-04 00:00:00
Title: Vec T-411/04: Žaloba podaná dňa 6. októbra 2004: Jean-Paul Keppenne proti Komisii Európskych spoločenstiev

4.12.2004   
            
            
               SK
            
            
               Úradný vestník Európskej únie
            
            
               C 300/51
            
         Žaloba podaná dňa 6. októbra 2004: Jean-Paul Keppenne proti Komisii Európskych spoločenstiev
   (Vec T-411/04)
   (2004/C 300/100)
   Jazyk konania: francúzština
   Jean-Paul Keppenne, bytom v Etterbeek (Belgicko), v zastúpení: Paul-Emmanuel Ghislain, advokát, podal 6. októbra 2004 na Súde prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutia Komisie o nezvýšení počtu prioritných bodov GR pridelených žalobcovi v rámci hodnoteného obdobia 2003 a o nepovýšení žalobcu do platovej triedy A5 na základe hodnoteného obdobia na povyšovanie za rok 2003, ako aj rozhodnutie orgánu povereného menovaním (OPM), ktoré sa týkalo odpovede na sťažnosti žalobcu (R/673/03 a R/716/03),
            
         
               —
            
            
               zaviazal Komisiu zaplatiť žalobcovi čiastku 3000 euro z titulu náhrady spôsobenej nemajetkovej ujmy
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Táto žaloba je podaná v nadväznosti na žalobu vo veci T-272/04, v ktorej boli napadnuté implicitné rozhodnutia o zamietnutí sťažností podaných tým istým žalobcom. Keďže OPM napokon prijal explicitné rozhodnutia o zamietnutí, v tejto žalobe sa žiada práve o zrušenie týchto rozhodnutí.
   Na podporu svojich nárokov žalobca v podstate uvádza, že predmetné rozhodnutia predstavujú skrytú sankciu voči jeho osobe z dôvodu jeho pridelenia v záujme služby na Súdny dvor a že v nich neboli riadne zohľadnené jeho zásluhy.
   Dôvody uvádzané v žalobe sa zakladajú na porušení pravidiel upravujúcich hodnotenie a povyšovanie úradníkov, zásad nediskriminácie a proporcionality, ako aj na údajnom zneužití právomoci.